OzLabs/hebrew-wiki-articles huggingface dataset:
סאמי א-נג'עי

סאמי ח'ליל א-נג'עי (בערבית: سامي خليل النجعي בתעתיק: סאמי ח'ליל אלנג'עי; נולד ב-7 בפברואר 1997 בג'יזאן שבערב הסעודית) הוא כדורגלן סעודי המשחק בעמדת הקשר ההתקפי בקבוצת א-נסר מליגת העל הסעודית ובנבחרת ערב הסעודית.

== קריירת מועדונים ==
א-נג'עי החל את הקריירה המקצוענית שלו בא-נסר מליגת העל הסעודית. ב-8 במאי 2016 ערך את הופעת הבכורה שלו במועדון, בניצחון 0–5 על אל-איתיחאד במסגרת המחזור ה-25 בליגה לעונת . במשחק זה הבקיע את שער הבכורה שלו במועדון.

בהמשך הושאל לאל-קאדסיה ולדמכ מליגת העל הסעודית, ולאחר מכן חזר לא-נסר.

== קריירה בינלאומית ==
ב-14 בינואר 2017 ערך א-נג'עי את הופעת הבכורה שלו בנבחרת ערב הסעודית, בניצחון 2–7 על נבחרת קמבודיה במשחק ידידות.

הוא היה חלק מסגל נבחרת ערב הסעודית עד גיל 23 בטורנירי גביע אסיה עד גיל 23 בשנים 2018 ו-2020. בנוסף היה חלק מסגל נבחרת ערב הסעודית בטורניר הכדורגל באולימפיאדת טוקיו בשנת 2021.

ב-12 באוקטובר 2021 הבקיע את שערי הבכורה שלו בנבחרת, צמד שערים בניצחון 2–3 על נבחרת סין במסגרת מוקדמות מונדיאל 2022.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

== תארים ==
;א-נסר
* הסופר קאפ הסעודי (1): 2020

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני א-נסר
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:סעודים שנולדו ב-1997
קטגוריה:כדורגלנים סעודים באולימפיאדת טוקיו (2020)
עבד אל-אילה אל-עמרי

עבד אל-אילה עלי אל-עמרי (בערבית: عبد الإله علي العمري בתעתיק: עבד אלאלה עלי אלעמרי; נולד ב-15 בינואר 1997 בטאיף שבערב הסעודית) הוא כדורגלן סעודי המשחק בעמדת הבלם בקבוצת א-נסר מליגת העל הסעודית ובנבחרת ערב הסעודית.

== קריירת מועדונים ==
אל-עמרי גדל במחלקות הנוער של וג' וא-נסר. ב-14 בדצמבר 2017 ערך את הופעת הבכורה שלו בקבוצה הבוגרת של א-נסר, בתיקו 1-1 נגד אל-פייסלי במסגרת המחזור ה-14 בליגת העל הסעודית לעונת .

ב-27 במאי 2018 הושאל אל-עמרי למשך עונה אחת לאל-וחדה מליגת העל הסעודית. ב-6 באוקטובר ערך את הופעת הבכורה שלו במועדון, בניצחון 0–1 על אל-קאדסיה במסגרת המחזור החמישי בליגה לעונת . ב-16 במאי 2019 הבקיע את שערו היחיד במדי המועדון, בהפסד 2–5 לאל-פייחה במסגרת המחזור ה-30 בליגה. בסך הכל ערך 12 הופעות ליגה במדי המועדון, בהן הבקיע שער אחד.

לאחר תקופת ההשאלה חזר אל-עמרי לא-נסר.

== קריירה בינלאומית ==
אל-עמרי היה חלק מסגל נבחרת ערב הסעודית בטורניר גביע אסיה 2019.

הוא היה חלק מסגל נבחרת ערב הסעודית עד גיל 23 בטורנירי גביע אסיה עד גיל 23 בשנים 2018 ו-2020.

ב-25 במרץ 2021 ערך את הופעת הבכורה שלו בנבחרת ערב הסעודית, בניצחון 0–1 על נבחרת כווית במשחק ידידות. במשחק זה הבקיע את שער הבכורה שלו בנבחרת.

בנוסף היה חלק מסגל נבחרת ערב הסעודית בטורניר הכדורגל באולימפיאדת טוקיו בשנת 2021.

נכלל בסגל נבחרת ערב הסעודית לטורניר מונדיאל 2022.

== תארים ==
;א-נסר
* הסופר קאפ הסעודי (2): 2019, 2020

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:בלמי כדורגל סעודים
קטגוריה:טאיף: כדורגלנים
קטגוריה:כדורגלני א-נסר
קטגוריה:כדורגלני אל-וחדה
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:סעודים שנולדו ב-1997
קטגוריה:כדורגלנים סעודים באולימפיאדת טוקיו (2020)
Championships

Championships הוא אלבום האולפן הרביעי של הראפר האמריקאי מיק מיל. האלבום יצא לאור ב-30 בנובמבר 2018, על ידי חברות התקליטים אטלנטיק רקורדס ומייבאך מיוזיק גרופ.<ref name="XXL"></ref> האלבום מכיל הופעות אורח של פאבולוס, אנואל AA, קארדי בי, ריק רוס, ג'יי-זי, פיוצ'ר, רודי ריץ', יאנג ת'אג, דרייק, קודאק בלאק, אלה מאי, 21 סבאג', מליי, ג'רמי ו-PnB רוק.<ref name="Tracklist"></ref> בהפקת האלבום השתתפו בנגלדש, קארדו, קוביטס, סי-סיק, דון קאנון, היט-בוי, היטמאקה, פרינס כרישאן, טיי קית' ו-ויזי, בין היתר. הסינגל המוביל מתוך האלבום, "Going Bad" בהשתתפות דרייק יצא לאור ב-22 בינואר 2019.<ref name="Urban Releases" />

Championships קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, ומכר 229,000 יחידות שקולות לאלבום בשבוע הראשון.<ref name="billboard 200"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! הממלכה המאוחדת (BPI)
| כסף
| 60,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי קוביטס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי פלטינה בארצות הברית
קטגוריה:אלבומי פלטינה בקנדה
קטגוריה:אלבומי חברת אטלנטיק רקורדס
אחמד בא מסעוד

אחמד בא מסעוד (בערבית: أحمد با مسعود בתעתיק: אחמד בא מסעוד; נולד ב-22 בנובמבר 1995 בערב הסעודית) הוא כדורגלן סעודי המשחק בעמדת המגן השמאלי בקבוצת אל-איתיחאד מליגת העל הסעודית ובנבחרת ערב הסעודית.

== קריירת מועדונים ==
בא מסעוד גדל במחלקת הנוער של אל-הילאל. ב-31 באוגוסט 2016 חתם על חוזה מקצועני ראשון במועדון.

ב-20 ביוני 2017 הושאל בא מסעוד למשך עונה אחת לאל-פייחה מליגת העל הסעודית. ב-5 ביוני 2018 חתם על חוזה קבוע לשלוש עונות במועדון. בסך הכל ערך 91 הופעות ליגה במדי המועדון במסגרת ליגת העל הסעודית וליגת המשנה הסעודית, בהן הבקיע שלושה שערים.

ב-29 באוגוסט 2022 חתם בא מסעוד על חוזה לשלוש עונות באל-איתיחאד מליגת העל הסעודית. ב-3 בספטמבר ערך את הופעת הבכורה שלו במועדון, בתיקו 0-0 נגד אל-איתיפאק במסגרת המחזור השני בליגה לעונת .

== קריירה בינלאומית ==
ב-27 בספטמבר 2022 ערך בא מסעוד את הופעת הבכורה שלו בנבחרת ערב הסעודית, בתיקו 0-0 נגד נבחרת ארצות הברית במשחק ידידות.

== תארים ==
;אל-פייחה
* גביע המלך הסעודי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:מגני כדורגל סעודים
קטגוריה:כדורגלני אל-הילאל
קטגוריה:כדורגלני אל-פייחה
קטגוריה:כדורגלני אל-איתיחאד
קטגוריה:כדורגלני נבחרת ערב הסעודית
קטגוריה:סעודים שנולדו ב-1995
עבד א-רחמן אל-עבוד

עבד א-רחמן עלי אל-עבוד (בערבית: عبد الرحمن علي العبود בתעתיק מדויק: עבד אלרחמן עלי אלעבוד; נולד ב-1 ביוני 1995 בדמאם שבערב הסעודית) הוא כדורגלן סעודי המשחק בעמדת קשר הכנף בקבוצת אל-איתיחאד מליגת העל הסעודית ובנבחרת ערב הסעודית.

== קריירת מועדונים ==
אל-עבוד גדל במחלקת הנוער של אל-איתיפאק. הוא ערך 48 הופעות ליגה במדי הקבוצה הבוגרת של המועדון במסגרת ליגת העל הסעודית וליגת המשנה הסעודית, בהן הבקיע שלושה שערי ליגה.

ב-16 ביולי 2016 הושאל למשך חצי עונה לאל-עורובה מליגת המשנה הסעודית, במדיה ערך שש הופעות ליגה והבקיע שני שערים.

ב-4 ביולי 2019 חתם אל-עבוד באל-איתיחאד מליגת העל הסעודית.

== קריירה בינלאומית ==
ב-10 בספטמבר 2018 ערך אל-עבוד את הופעת הבכורה שלו בנבחרת ערב הסעודית, בתיקו 2-2 נגד נבחרת בוליביה במשחק ידידות.

נכלל בסגל נבחרת ערב הסעודית לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:דמאם: כדורגלנים
קטגוריה:כדורגלני אל-איתיחאד
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:סעודים שנולדו ב-1995
עבד אל-אילה אל-מאלכי

עבד אל-אילה סעד חמיד אל-מאלכי (בערבית: عبد الإله سعد حميد المالكي בתעתיק: עבד אלאלה סיד חמיד אלמאלכי; נולד ב-11 באוקטובר 1994 בטאיף שבערב הסעודית) הוא כדורגלן סעודי המשחק בעמדת הקשר בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
אל-מאלכי גדל במחלקת הנוער של אל-וחדה. הוא ערך 84 הופעות במדי הקבוצה הבוגרת של המועדון במסגרת ליגת העל הסעודית וליגת המשנה הסעודית, בהן הבקיע ששה שערים.

ב-2 ביולי 2019 חתם אל-מאלכי באל-איתיחאד מליגת העל הסעודית. הוא ערך 63 הופעות ליגה במדי המועדון, בהן הבקיע שלושה שערים.

ב-22 בינואר 2022 חתם אל-מאלכי על חוזה לארבע עונות באל-הילאל מליגת העל הסעודית.

== קריירה בינלאומית ==
ב-10 באוקטובר 2019 ערך אל-מאלכי את הופעת הבכורה שלו בנבחרת ערב הסעודית, בניצחון 0–3 על נבחרת סינגפור במסגרת מוקדמות מונדיאל 2022.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

== תארים ==
;אל-הילאל
* אליפות ערב הסעודית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:טאיף: כדורגלנים
קטגוריה:כדורגלני אל-וחדה
קטגוריה:כדורגלני אל-איתיחאד
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:סעודים שנולדו ב-1994
כתובת הסף מצור

הכתובת ושאר חלקי הממצא מזוויות שונות
כתובת הסף מִצור או כתובת בור המים<ref name=":0">"סף" הוא סוג של בור מים בשפות כנעניות (; ), ראו </ref> מצור היא כתובת פיניקית על לוח שיש לבן שהתגלתה במבצר העיר העתיקה בצור. הכתובת מקדישה בור מים במקדש. הממצא שמור כיום במוזיאון הלובר.<ref></ref>

== תיאור ==
על צד אחד של בור מים מקבילוני נמצאה כתובת פיניקית שבורה הכוללת תשע שורות לא שלמות; היא תוארכה, על יסוד פלאוגרפי, לאמצע המאה ה־3 לפנה"ס.<ref name=":1">Françoise Briquel Chatonnet, [https://www.academia.edu/2158603/Tyr_et_les_inscriptions_phéniciennes_d_époque_hellénistique Tyr et les inscriptions phéniciennes d’époque hellénistique], in Pierre-Louis Gatier, Julien Aliquot, Lévon Nordiguian, Sources de l'histoire de Tyr: textes de l'Antiquité et du Moyen Âge. Presses de l'IFPO; Presses de l'Université Saint-Joseph, 2011, p. 20. </ref> הבור (פתח למים) היה כנראה חלק מנאוס (האולם המרכזי במקדש בסגנון יווני).

== הכתובת ==
תקריב הכתובת
נחום סלושץ קרא את הכתובת כך:הוצעו הצעות קריאה אחרות, שונות באותיות אחדות,<ref name=":1" /><ref></ref> וכן היו ששערו כי השורות היו ארוכות הרבה יותר במקורן, ושרד רק חלק קטן מסופן.<ref></ref>

הכתובת מספרת על הקדשה של "סף" (בור מים<ref name=":0" />) על־ידי שני אנשים ממשפחה של שופטים, בצורה של כתובת אש נדר, כאשר כל אחד תרם חצי מהסף.<ref></ref> בשורה 2 היו שהשלימו "א[בן] צר", ופירשו "טבע צר" כמטבע צור<ref>כפי שנמצא גם ב</ref> או אופן הטביעה,<ref>לכך ראו </ref> כלומר המטבעות שנטבעו בצור.<ref></ref>

== ראו גם ==
* רשימת כתובות כנעניות וארמיות

== קישורים חיצוניים ==

== הערות שוליים ==

=== ביאורים ===

קטגוריה:כתובות בפיניקית
קטגוריה:צור
קטגוריה:אוספי מוזיאון הלובר
קטגוריה:לבנון: ארכאולוגיה
קטגוריה:ממצאים ארכאולוגיים מאבן
מוחמד כנו

מוחמד אבראהים כנו (בערבית: محمد إبراهيم كنو בתעתיק: מחמד אבראהים כנו; נולד ב-22 בספטמבר 1994 בח'ובאר שבערב הסעודית) הוא כדורגלן סעודי המשחק בעמדת הקשר בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
כנו גדל במחלקת הנוער של אל-איתיפאק. הוא ערך 67 הופעות במדי הקבוצה הבוגרת של המועדון במסגרת ליגת העל הסעודית וליגת המשנה הסעודית, בהן הבקיע 14 שערים.

ב-3 ביולי 2017 חתם כנו על חוזה לחמש עונות באל-הילאל מליגת העל הסעודית.

== קריירה בינלאומית ==
כנו היה חלק מסגל נבחרת ערב הסעודית עד גיל 23 בטורניר גביע אסיה עד גיל 23 בשנת 2016.

ב-25 בדצמבר 2017 ערך את הופעת הבכורה שלו בנבחרת ערב הסעודית הבוגרת, בתיקו 0-0 נגד נבחרת איחוד האמירויות הערביות במסגרת שלב הבתים של גביע המפרץ לאומות . ב-15 במאי 2018 הבקיע את שער הבכורה שלו בנבחרת, בניצחון 0–2 על נבחרת יוון במשחק ידידות.

הוא היה חלק מסגל נבחרת ערב הסעודית במונדיאל 2018, וערך הופעה אחת בטורניר.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

== תארים ==
;אל-הילאל
* אליפות ערב הסעודית (4): 2017/2018, 2019/2020, 2020/2021, 2021/2022
* גביע המלך הסעודי (1): 2019/2020
* הסופר קאפ הסעודי (2): 2018, 2021
* ליגת האלופות האסיאתית (2): 2019, 2021

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:סעודים שנולדו ב-1994
שעון השמש הפיניקי

שעון השמש הפיניקי הוא שעון שמש קעור בן 2,000 שנה שהתגלה בחמון.<ref name="LOrient Junior 2017"></ref><ref name="Briquel Chatonnet 2018"></ref> על השעון כתובת פיניקית, אחת מכתובות חמון, והוא מתוארך ל־150–100 לפנה"ס.<ref name=":0"></ref>

השעון התגלה בשני שברים, במרווח של שמונים שנה; השבר הראשון מוצג במוזיאון הלובר, והשני במוזיאון הלאומי של ביירות.

== הכתובת ==
תקריב הכתובת על השבר בלובר
פרסום השבר הראשון ב־[[Mission de Phénicie]]
הכתובת על השבר הראשון פורסמה בקורפוס הכתובות השמיות, תחת הסימון CIS I 9. הכתובת על שני השברים יוצרת כתובת נדר פיניקית, ותוכנה הוא:<ref name="Briquel Chatonnet 2018" />

"מלך־עשתרת" הוא זוג אלוהי, שבכתובת זאת ובכתובת נוספת מזוהה בפירוש כאלוהי היישוב חמון.<ref></ref>

== ראו גם ==
* חמון
* כתובות חמון
* כתובת בעלשמם
* רשימת כתובות כנעניות וארמיות

== קישורים חיצוניים ==

== הערות שוליים ==

קטגוריה:כתובות בפיניקית
קטגוריה:שעונים
קטגוריה:אוספי מוזיאון הלובר
קטגוריה:ממצאים ארכאולוגיים מאבן
קטגוריה:לבנון: ארכאולוגיה
Tamimi Group

קבוצת תמימי (בערבית: مجموعة شركات التميمي; באנגלית: Tamimi Group) היא קונגלומרט סעודי המפעילה מרכולים, בתי מלון, נדל"ן, ייצור מים, חשמל ונפט.

מטה החברה הראשי נמצא בעיר דמאם, ערב הסעודית, מלבדו מפעילה החברה מספר סניפים ברחבי המדינה ובפקיסטן.

== היסטוריה ==
החברה הוקמה בשנת 1942 על ידי עלי עבדאללה אל תמימי כדי לספק חלקים לחברת הנפט הממלכתית עראמקו הסעודית.

בשנת 1949, הקימה את חטיבת המסחר (Tamimi Commercial) שעסקה ביבוא והפצה של מוצרים בערב הסעודית<ref></ref>.

בשנת 1953, הקימה את חטיבת הנדל"ן.

בשנת 1976, החלה לפעול במגזר התעשייתי ופעלה בתחום החשמל, האנרגיה והנפט.

בשנת 1979, הקימה את חטיבת הקמעונאות המפעילה כיום כ-70 חנויות בערב הסעודית<ref></ref><ref></ref>.

בשנת 1998, הקימה את חטיבת הבנייה.

בשנת 2009, החלה החברה לשתף פעולה עם התאגיד האמריקאי ג'נרל אלקטריק והקימה עמו מרכז להתפלת מים<ref></ref><ref></ref>.

בשנת 2018, הקימה החברה את רשת המרכולים תמימי, שנחשבת לגדולה ביותר בעיר דמאם<ref></ref>.

== קישורים חיצוניים ==

* 

== הערות שוליים ==

קטגוריה:חברות סעודיות
קטגוריה:חברות נפט
קטגוריה:חברות אנרגיה
קטגוריה:ערב הסעודית: אנרגיה
קטגוריה:חנויות
קטגוריה:חנויות מזון
וורנר מיוזיק לטינה

וורנר מיוזיק לטינה (באנגלית: Warner Music Latina; לשעבר WEA לטינה)<ref name=":0"></ref> היא חברת תקליטים מקבוצת וורנר מיוזיק המתמקדת במוזיקה לטינית. חברת התקליטים הוקמה ב-1987.<ref name=":0" />

== אמנים החתומים בחברה ==
להלן לקט מהאמנים החתומים בוורנר מיוזיק לטינה:

== קישורים חיצוניים ==

== הערות שוליים ==

קטגוריה:חברות תקליטים של וורנר
קטגוריה:חברות תקליטים
סיפורי חזירונים

סיפורי חזירונים (באנגלית: piggy tales) היא סדרת טלוויזיה פינית עם הנפשה ממוחשבת המבוססת על Bad Piggies, ספין-אוף של Angry Birds. אנימציה בסגנון הדומה לאנימציית חימר לפני המעבר לדימויים שנוצרו על ידי מחשב לאחר יציאת הסרט "אנגרי בירדס - הסרט", הסדרה מתמקדת בחייהם של חזירי המיניון, ואין לה דיאלוג. הוא הופק על ידי Rovio Entertainment, כאשר האולפן הצרפתי Cube Creative סיפק חלק מהאנימציה.

סיפורי חזירונים הוצג לראשונה ב-2014 בערוץ Toons.TV דרך אפליקציות Angry Birds ובאתר Toons.TV. הסדרה המשיכה בעונה השנייה, עם כותרת המשנה "חזירים בעבודה" ב-2015; העונה השלישית, עם כותרת המשנה השלישית ב-2016; והעונה הרביעית והאחרונה, עם כותרת המשנה רחוב ארבע (4th Street) ב-2018.

== ראו גם ==
* אנגרי בירדס טונס
* אנגרי ברדס

== קישורים חיצוניים ==

קטגוריה:אנגרי בירדס: סדרות טלוויזיה
סולטאן אל-גנאם

סולטאן עבדאללה אל-גנאם (בערבית: سلطان عبد الله الغنام בתעתיק: סלטאן עבד אללה אלע'נאם; נולד ב-6 במאי 1994 בא-זולפי שבערב הסעודית) הוא כדורגלן סעודי המשחק בעמדת המגן הימני בקבוצת א-נסר מליגת העל הסעודית ובנבחרת ערב הסעודית.

== קריירת מועדונים ==
אל-גנאם החל את הקריירה המקצוענית שלו בא-זולפי, במדיה ערך 40 הופעות ליגה והבקיע עשרה שערים במסגרת הליגות הנמוכות בערב הסעודית.

בשנת 2015 חתם באל-פייסלי מליגת העל הסעודית. ב-12 במאי 2016 ערך את הופעת הבכורה שלו במועדון, בתיקו 0-0 נגד אל-הילאל במסגרת המחזור ה-26 בליגה לעונת . בסך הכל ערך 24 הופעות ליגה במדי המועדון.

ב-1 ביולי 2018 חתם אל-גנאם בא-נסר מליגת העל הסעודית. בארבע העונות הראשונות שלו במועדון ערך 104 הופעות ליגה, בהן הבקיע שבעה שערים.

== קריירה בינלאומית ==
ב-28 בדצמבר 2017 ערך אל-גנאם את הופעת הבכורה שלו בנבחרת ערב הסעודית הבוגרת, בהפסד 0–2 לנבחרת עומאן במסגרת שלב הבתים של גביע המפרץ לאומות .

הוא היה חלק מסגל נבחרת ערב הסעודית בטורניר גביע אסיה 2019, אך לא שיחק בטורניר.

נכלל בסגל נבחרת ערב הסעודית לטורניר מונדיאל 2022.

== תארים ==
;א-נסר
* אליפות ערב הסעודית (1): 2018/2019
* הסופר קאפ הסעודי (2): 2019, 2020

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:מגני כדורגל סעודים
קטגוריה:כדורגלני אל-פייסלי
קטגוריה:כדורגלני א-נסר
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:סעודים שנולדו ב-1994
רוב בישופ

רוב בישופ (באנגלית: Rob Bishop; נולד ב-13 ביולי 1951) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת יוטה בשנים 2003–2021.

== ביוגרפיה ==
בישופ נולד וגדל בעיירה קייסוויל שביוטה. הוא למד בבית הספר התיכון ואחרי סיומו היה בשליחות בגרמניה כנציג המורמונים. הוא למד באוניברסיטת יוטה וסיים אותה בשנת 1974 עם תואר במדעי המדינה. לאחר סיום האוניברסיטה בישופ עבד כמורה.

בשנים 1974–1994 בישופ היה נציג המפלגה הרפובליקנית של ארצות הברית בבית המחוקקים של יוטה. בשנת 1997 הוא נבחר לראש סניף המפלגה הרפובליקנית של יוטה וכיהן בתפקיד זה עד לשנת 2001. בתקופת כהונתו הוחלט שרק חברי המפלגה יוכלו להשתתף בפריימריז. בשנת 2002 הוא חזר לפוליטיקה והתמודד על כהונה בבית הנבחרים של ארצות הברית. הוא ניצח תוך קבלת 61% מהקולות. בהמשך הוא נבחר מספר פעמים מחדש.

בשנת 2010 בישופ ניסה לקדם הליך חקיקה לפיו נציגי המדינות יוכלו ברוב קולות לבטל חקיקה שבוצע על ידי הממשל הפדרלי. חקיקה זו לא עברה. במשך שנים הוא היה חבר בוועדה לניצול משאבי טבע.

בשנת 2020 בישופ הודיע שלא התמודד לכהונה נוספת. הוא שקל להתמודד על כהונת מושל יוטה, אך בסוף הוא התמודד לכהונת סגן-מושל ולא זכה.

== קישורים חיצוניים ==

* 
* [https://www.congress.gov/member/rob-bishop/B001250 הליכי חקיקה שקודמו על ידי בישוף].

קטגוריה:בוגרי אוניברסיטת יוטה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מיוטה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:מורמונים
קטגוריה:אמריקאים שנולדו ב-1951
אקווריוס (אלבום הייקן)

Aquarius (מזל בתולה) הוא אלבום האולפן הראשון של להקת המטאל המתקדם Haken. למרות שהלהקה הוציאה שני דמואים קודמים, אף אחד מהשירים המרובים שכבר הוקלטו לא שוחרר מחדש באלבום זה. מחרוזת של 22 דקות של כל האלבום, מלבד השיר "Sun", נכללה באלבום ההופעה שלהם L-1VE.<ref></ref>

Aquarius נכתב בעיקר על הפסנתר על ידי הגיטריסט/קלידן ריצ'רד הנשל ולאחר מכן פותח עם שאר חברי הלהקה.<ref name="metalu"></ref> אורכי הרצועה שלו אופייניים לרוק מתקדם ולמטאל מתקדם, כאשר הרצועה הקצרה ביותר היא קצת פחות מ-7 דקות והארוכה ביותר היא כמעט 17.<ref name="AllMusicGeneral">[ AllMusic guide page for Aquarius with track listing.] Retrieved 2010-08-18.</ref> זהו אלבום קונספט על בתולת ים, שהתגלתה על ידי דייג ונמכרה לקרקס, דמה של בתולת הים הוא הדבר היחיד שמסוגל להציל את המין האנושי משיטפון הנובע מבעיות התחממות כדור הארץ. בסופו של דבר היא מתה למען האנושות.<ref name="metalu" />

הגרפיקה של האלבום נוצרה על ידי דניס סיביין, שעבד בין היתר גם עם 3, Job for a Cowboy ו-See You Next Tuesday.

==קישורים חיצוניים==

== הערות שוליים ==

קטגוריה:אלבומי 2010
הצלחת הסינית

הצלחת הסינית (באנגלית: The China Plate) הוא סרט הנפשה קצר אמריקאי משנת 1931, המשמש כסרט ה-18 בסדרת הסרטים "סימפוניות טיפשיות".

== עלילה ==
הסרט הקצר מבוסס על אגדת דפוס הערבה, עם כמה הבדלים עיקריים, כולל דרקון. יש סצנה מזרחית, דוגמת הערבה על צלחת חרסינה, שמתעוררת לחיים, ומספרת את סיפורם של שני אוהבים צעירים שמוטרדים. ראשית, הם צריכים להתמודד עם קיסר כועס ובעל משקל עודף שהוא אביה של הילדה. הוא רודף אחריהם כי הילד הפריע למנוחתו ולא רואה בעין יפה אותו ליד בתו. לאחר מכן שני הילדים נרדפים על ידי דרקון יורק אש שאוכל את הקיסר (הקיסר חשב שהפה הפתוח של הדרקון הוא למעשה כניסה לתוך מערה).

== ביקורות ==
הסרט היומי (14 ביוני 1931): "בידור הן לקהל הנוער והן לקהל המבוגר ניתן למצוא בסרט הזה מסדרת סימפוניות טיפשיות של וולט דיסני. חידוש ולא הומור הוא העיקר. זה בידור אמיתי ושונה לאורך כל הדרך."<ref></ref>

וראייטי (30 ביוני 1931): "הזירה הגדולה ביותר של כולם, בתיאטרון רוקסי הוצג סרט האנימציה בשתי ההצגות האחרונות. סלילי עט ודיו אינם מוגבלים לשעת ארוחת הערב, אלא מהבהבים בהופעות המפוארות מיד לאחר סרט החדשות. עד כה האוס נתן את הפסקה לרישומי דיסני. זה עוד אחד מהמקור הזה וטוב מספיק כדי להתאים לכל פריסת בית גדול. זה נושא את הסנכרון המוזיקלי המוכר תוך שהוא פותח כמה טוויסטים משעשעים... שורט בולט בהיעדר של דיאלוג. רק אפקטים קוליים, וזה עדיף ככה."<ref></ref>

== מדיה ביתית ==
הסרט הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.<ref></ref>

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
סאלח א-שהרי

סאלח בן ח'אלד בן מוחמד א-שהרי (בערבית: صالح بن خالد بن محمد الشهري בתעתיק: צאלח בן ח'אלד בן מחמד אלשהרי; נולד ב-1 בנובמבר 1993 בג'דה שבערב הסעודית) הוא כדורגלן סעודי המשחק בעמדת החלוץ בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
א-שהרי גדל במחלקת הנוער של אל-אהלי. בשנת 2012 הושאל למאפרה מהליגה הפורטוגלית השלישית, במדיה ערך שתי הופעות ליגה.

לאחר מכן הושאל לביירה-מאר מליגת העל הפורטוגלית. ב-2 בספטמבר 2012 ערך א-שהרי את הופעת הבכורה שלו במועדון, בתיקו 1-1 נגד מוריירנסה במסגרת המחזור השלישי בליגה לעונת . במשחק זה הבקיע את שער הבכורה שלו במועדון, והפך לשחקן הסעודי הראשון שמבקיע שער באירופה. בסך הכל ערך שבע הופעות ליגה במדי המועדון, בהן הבקיע שני שערים.

בתום תקופת השאלתו לביירה-מאר חזר א-שהרי לאל-אהלי, וערך תשע הופעות ליגה במדי המועדון.

ב-1 באוגוסט 2015 חתם א-שהרי בא-ראא'ד מליגת העל הסעודית. הוא שיחק במועדון במשך ארבע עונות, בהן ערך 71 הופעות ליגה והבקיע 22 שערים. עונת השיא שלו הייתה עונת , בה הבקיע 16 שערים ב-25 הופעות ליגה.

ב-19 באוגוסט 2019 הושאל א-שהרי למשך עונה אחת לאל-הילאל מליגת העל הסעודית. בתום תקופת ההשאלה חתם על חוזה קבוע במועדון.

== קריירה בינלאומית ==
ב-14 בנובמבר 2020 ערך א-שהרי את הופעת הבכורה שלו בנבחרת ערב הסעודית, בניצחון 0–3 על נבחרת ג'מייקה במשחק ידידות.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

== תארים ==
;אל-הילאל
* אליפות ערב הסעודית (3): 2019/2020, 2020/2021, 2021/2022
* גביע המלך הסעודי (1): 2019/2020
* הסופר קאפ הסעודי (1): 2021
* ליגת האלופות האסיאתית (1): 2019, 2021

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:חלוצי כדורגל סעודים
קטגוריה:ג'דה: כדורגלנים
קטגוריה:כדורגלני אל-אהלי ג'דה
קטגוריה:כדורגלני ביירה-מאר
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:סעודים שנולדו ב-1993
עבדאללה מאדו

עבדאללה מוחמד מוסא מאדו (בערבית: عبدالله محمد موسى مادو בתעתיק: עבד אללה מחמד מוסא מאדו; נולד ב-15 ביולי 1993 במכה שבערב הסעודית) הוא כדורגלן סעודי המשחק בעמדת הבלם בקבוצת אל-איתיפאק מליגת העל הסעודית ובנבחרת ערב הסעודית.

== קריירת מועדונים ==
מאדו החל את הקריירה המקצוענית שלו בא-נסר מליגת העל הסעודית. ב-6 באפריל 2013 ערך את הופעת הבכורה שלו בקבוצה הבוגרת של המועדון, בניצחון 0–1 על הג'ר במסגרת המחזור ה-19 בליגה לעונת .

ב-30 בינואר 2024 הושאל לאל-איתיפאק עד לסיום העונה.

== קריירה בינלאומית ==
מאדו היה חלק מסגל נבחרת ערב הסעודית עד גיל 23 בטורניר גביע אסיה עד גיל 23 בשנת 2016, וערך שלוש הופעות בטורניר, בהן הבקיע שער אחד.

ב-10 באוקטובר 2019 ערך את הופעת הבכורה שלו בנבחרת ערב הסעודית, בניצחון 0–3 על נבחרת סינגפור במסגרת מוקדמות מונדיאל 2022.

נכלל בסגל נבחרת ערב הסעודית לטורניר מונדיאל 2022.

== תארים ==
;א-נסר
* אליפות ערב הסעודית (3): 2013/2014, 2014/2015, 2018/2019
* הסופר קאפ הסעודי (2): 2019, 2020
* גביע יורש העצר הסעודי (1): 2013/2014

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:בלמי כדורגל סעודים
קטגוריה:מכה: כדורגלנים
קטגוריה:כדורגלני א-נסר
קטגוריה:כדורגלני אל-איתיפאק
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:סעודים שנולדו ב-1993
ריאד שראחילי

ריאד מוחמד שראחילי (בערבית: رياض محمد شراحيلي בתעתיק: ריאצ' מחמד שראחילי; נולד ב-28 באפריל 1993 בריאד שבערב הסעודית) הוא כדורגלן סעודי המשחק בעמדת הקשר האחורי בקבוצת אבהא מליגת העל הסעודית ובנבחרת ערב הסעודית.

== קריירת מועדונים ==
שראחילי גדל במחלקת הנוער של א-נסר.

ב-5 ביולי 2015 חתם שראחילי על חוזה לשלוש עונות באל-פתח מליגת העל הסעודית. ב-20 באוגוסט ערך את הופעת הבכורה שלו במועדון, בניצחון 0–2 על אל-ח'ליג' במסגרת המחזור הראשון בליגה לעונת . בסך הכל ערך 40 הופעות ליגה במדי המועדון.

ב-10 ביולי 2018 חתם בא-טאא'י מליגת המשנה הסעודית. הוא ערך 18 הופעות ליגה במדי המועדון, בהן הבקיע שער אחד.

ב-3 במרץ 2019 חתם באל-פייסלי מליגת העל הסעודית.

ב-12 ביולי 2019 חתם שראחילי באל-עדאלה מליגת העל הסעודית. ב-29 באוגוסט ערך את הופעת הבכורה שלו במועדון, בניצחון 0–4 על דמכ במסגרת המחזור השני בליגה לעונת . ב-10 באוגוסט 2020 הבקיע את שערו היחיד במועדון, בניצחון 1–2 על אל-חזם במסגרת המחזור ה-24 בליגה. בסך הכל ערך 16 הופעות ליגה במדי המועדון.

ב-9 בספטמבר 2020 חתם שראחילי על חוזה לשתי עונות באבהא מליגת העל הסעודית.

== קריירה בינלאומית ==
ב-23 בספטמבר 2022 ערך שראחילי את הופעת הבכורה שלו בנבחרת ערב הסעודית, בתיקו 0-0 נגד נבחרת אקוודור במשחק ידידות.

נכלל בסגל נבחרת ערב הסעודית לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:ריאד: כדורגלנים
קטגוריה:כדורגלני אל-פתח
קטגוריה:כדורגלני אל-פייסלי
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:סעודים שנולדו ב-1993
מוחמד אל-בורייכ

מוחמד אבראהים אל-בורייכ (בערבית: محمد إبراهيم البريك בתעתיק: מחמד אבראהים אלבריכ; נולד ב-15 בספטמבר 1992 בריאד שבערב הסעודית) הוא כדורגלן סעודי המשחק בעמדת המגן הימני בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
אל-בורייכ גדל במחלקת הנוער של אל-הילאל.

ב-29 בינואר 2015 הושאל למשך חצי עונה לא-ראא'ד מליגת העל הסעודית. הוא ערך 13 הופעות ליגה במדי המועדון.

בתום תקופת ההשאלה חזר אל-בורייכ לאל-הילאל.

== קריירה בינלאומית ==
ב-24 באוגוסט 2016 ערך אל-בורייכ את הופעת הבכורה שלו בנבחרת ערב הסעודית, בניצחון 0–4 על נבחרת לאוס במשחק ידידות. ב-7 באוקטובר 2017 הבקיע את שער הבכורה שלו בנבחרת, בניצחון 2–5 על נבחרת ג'מייקה במשחק ידידות.

הוא היה חלק מסגל נבחרת ערב הסעודית במונדיאל 2018, בו ערך שלוש הופעות, ובגביע אסיה 2019, בו ערך ארבע הופעות.

נכלל בסגל נבחרת ערב הסעודית לטורניר מונדיאל 2022.

== תארים ==
;אל-הילאל
* אליפות ערב הסעודית (5): 2016/2017, 2017/2018, 2019/2020, 2020/2021, 2021/2022
* גביע המלך הסעודי (2): 2017, 2019/2020
* הסופר קאפ הסעודי (3): 2015, 2018, 2021
* גביע יורש העצר הסעודי (1): 2015/2016
* ליגת האלופות האסיאתית (2): 2019, 2021

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:מגני כדורגל סעודים
קטגוריה:ריאד: כדורגלנים
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:סעודים שנולדו ב-1992
עבדאללה עוטייף

עבדאללה אבראהים עוטייף (בערבית: عبدالله إبراهيم عطيف בתעתיק: עבד אללה אבראהים עטיף; נולד ב-3 באוגוסט 1992 בריאד שבערב הסעודית) הוא כדורגלן סעודי המשחק בעמדת הקשר האחורי בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
עוטייף גדל במחלקת הנוער של א-שבאב.

בשנת 2012 חתם בלולטאנו מהליגה הפורטוגלית השלישית.

בשנת 2013 חתם באל-הילאל מליגת העל הסעודית.

== קריירה בינלאומית ==
ב-5 בדצמבר 2012 ערך עוטייף את הופעת הבכורה שלו בנבחרת ערב הסעודית, בניצחון 1–2 על נבחרת זמביה במשחק ידידות. ב-12 בדצמבר 2012 הבקיע את שער הבכורה שלו בנבחרת, בניצחון 0–1 על נבחרת תימן במסגרת אליפות מערב אסיה .

הוא היה חלק מסגל נבחרת ערב הסעודית במונדיאל 2018, בו ערך שלוש הופעות, ובגביע אסיה 2019, בו ערך ארבע הופעות.

נכלל בסגל נבחרת ערב הסעודית לטורניר מונדיאל 2022.

== תארים ==
;אל-הילאל
* אליפות ערב הסעודית (5): 2016/2017, 2017/2018, 2019/2020, 2020/2021, 2021/2022
* גביע המלך הסעודי (3): 2015, 2017, 2019/2020
* הסופר קאפ הסעודי (3): 2015, 2018, 2021
* גביע יורש העצר הסעודי (1): 2015/2016
* ליגת האלופות האסיאתית (2): 2019, 2021

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:ריאד: כדורגלנים
קטגוריה:כדורגלני א-שבאב (ריאד)
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:סעודים שנולדו ב-1992
חג מולד בלתי נשכח

חג מולד בלתי נשכח (באנגלית : Falling for Christmas) הוא סרט קומדיה רומנטית לחג המולד האמריקאי, בבימויה של ג'יין דמיאן, מתסריט של ג'ף בונט ורון אוליבר. בסרט מככבת לינדזי לוהן, ואילו קורד אוברסטריט, ג'ורג' יאנג, ג'ק וגנר ואוליביה פרז מופיעים בתפקידי משנה.

== עלילה ==
יורשת מלונות מאורסת טרייה ומפונקת סובלת מאמנזיה מוחלטת לאחר תאונת סקי ומוצאת את עצמה תחת השגחתם וטיפולם של אב ובתו הקטנה בימים שקדמו לחג המולד.<ref name="variety"></ref>

== שחקנים ודמויות ==

== הפקה ==
במאי 2021, הודיעה נטפליקס שלינדזי לוהן לוהקה לתפקיד בקומדיה רומנטית לחג המולד עבור שירות הסטרימינג וחשפה את תקציר העלילה.<ref></ref> פרטי ההפקה של הסרט דווחו על ידי המגזין וראייטי כאשר ג'יין דמיאן אמורה לביים את התסריט שנכתב על ידי ג'ף בונט ורון אוליבר. תאגיד הקולנוע של אמריקה בראד קרבוי וסרטי ריביירה, מייקל דמיאן, יפיקו את הסרט, בעוד אמנדה פיליפס, אריק ג'רב ודייוויד וולף שימשו כמפיקים בפועל. הפקת הסרט החלה בנובמבר, והוא יופץ בעונת החגים של 2022.<ref name="netflixpr22"></ref> באוקטובר, מייקל דמיאן אישר בראיון שהצילומים יתחילו בחודש יוני ביוטה.<ref></ref>

בתחילת נובמבר, פורסם שקורד אוברסטריט לוהק לתפקיד מושא האהבה של לוהן בסרט. ג'ורג' יאנג, ג'ק וגנר ואוליביה פרז יופיעו גם הם בתפקידים לא ידועים.<ref name="variety2"></ref> בשבוע שלאחר מכן, נטפליקס פרסמה טריילר ראשון של הסרט.<ref></ref><ref name="variety3"></ref> ההפקה דיווחה שהחל הצילומים לסרט, תחת הכותרת "חג המולד בארץ הפלאות", יתקיימו ביוטה, מ-8 בנובמבר עד 15 בדצמבר 2021.<ref></ref><ref name="filmutah"></ref> בפברואר 2022, נטפליקס פרסמה טיזר הכולל קליפ של לוהן בסרט שנקרא רשמית Falling for Christmas .<ref name="people"></ref><ref></ref><ref></ref> באותו חודש, לוהן התראיינה למגזין ווג על החלטתה לקבל את התפקיד.<ref></ref>

ביולי 2022, אמה של לוהן, דינה, חשפה כי בתה אליאנה תופיע גם היא בסרט, וגם תשיר שני שירים שיהיו חלק מהפסקול.<ref></ref><ref></ref><ref></ref> ב-3 באוקטובר, נטפליקס פרסמה את הפוסטר הרשמי ומידע נוסף על הפרויקט.<ref></ref> ב-7 באוקטובר, נטפליקס שיתפה את הטריילר הרשמי שלה, הכולל גרסת כיסוי של " Jingle Bell Rock " שביצעה לוהן והודיעה שהרצועה המלאה תהיה זמינה להאזנה ב-4 בנובמבר.<ref></ref><ref></ref><ref></ref>

הסרט הוקרן לראשונה ב-10 בנובמבר 2022 בנטפליקס.<ref name="release"></ref>

==קישורים חיצוניים==

== הערות שוליים ==

קטגוריה:דפים עם תרגומים שלא נסקרו
קטגוריה:נטפליקס: סרטים
קטגוריה:סרטי 2022
קטגוריה:סרטי חג המולד
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים רומנטיים
Worth a Shot

Worth a Shot (בעברית: שווה ניסיון [לפי משמעות]; שווה ירייה [מילולי]) הוא סינגל שהוקלט על ידי הזמרת-יוצרת האמריקאית אל קינג, בהשתתפות הזמר דיירקס בנטלי.<ref name=":0"></ref> הוא יצא לאור ב-13 במאי 2022, על ידי חברות התקליטים סוני מיוזיק אנטרטיינמנט ו-RCA רקורדס, כסינגל שלא מתוך אלבום.<ref name=":0" />

השיר הגיע למקום ה-30 במצעד השירים הדיגיטליים.<ref></ref>

== רקע וכתיבה ==
השיר נכתב על ידי ג'וש אוסבורן, רוס קופרמן ושיין מק'נאלי והופק על ידי אל קינג ורוס קופרמן.<ref name=":0" /> לאורכו של השיר, מדברת קינג על ניסיון נוסף שהיא רוצה לתת לבן זוגה לשעבר, בטענה שהוא "שווה ניסיון".<ref name=":0" /> כמו כן, משתמשת במוטיבים של ויסקי ומשקאות חריפים כדוגמה לכך שהניסיון יכול לקרות (וזאת, בשל שכרות שיכולה להיגרם כתוצאה מכך).<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-18 במאי 2022.<ref name=":1"></ref> בתחילתו, ניתן לראות את קינג נשענת על קיר, כשהיא לבושה בשמלה מיושנת בסגנון המערב הפרוע. הקונספט של הקליפ, עוסק באותו הסגנון וזאת, בנוסף לתחרות שתיית משקאות חריפים שקינג מבצעת עם בוקר אחר, כשהיא לבושה כגבר עם שפם.<ref name=":1" />

נכון לאוקטובר 2022 עומד מונה הצפיות של הקליפ על למעלה מ-1.1 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|13 במאי 2022
|הזרמת מוזיקה • הורדה דיגיטלית
|סוני • RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אל קינג
קטגוריה:שירים באנגלית
קטגוריה:שירים על אלכוהול
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
פוואז אל-קרני

פוואז בלקאסם אל-קרני (בערבית: فواز بلقاسم القرني בתעתיק: פואז בלקאסם אלקרני; נולד ב-2 באפריל 1992 בג'דה שבערב הסעודית) הוא כדורגלן סעודי המשחק בעמדת השוער בקבוצת א-שבאב מליגת העל הסעודית ובנבחרת ערב הסעודית.

== קריירת מועדונים ==
אל-קרני גדל במחלקת הנוער של אל-איתיחאד. הוא ערך 113 הופעות ליגה במדי הקבוצה הבוגרת של המועדון במסגרת ליגת העל הסעודית.

ב-24 ביולי 2021 חתם אל-קרני על חוזה לשלוש עונות בא-שבאב מליגת העל הסעודית.

== קריירה בינלאומית ==
ב-9 בספטמבר 2013 ערך אל-קרני את הופעת הבכורה שלו בנבחרת ערב הסעודית, בהפסד 1–3 לנבחרת טרינידד וטובגו במשחק ידידות.

== תארים ==
;אל-איתיחאד
* גביע המלך הסעודי (2): 2013, 2018
* גביע יורש העצר הסעודי (1): 2016/2017

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:שוערי כדורגל סעודים
קטגוריה:כדורגלני אל-איתיחאד
קטגוריה:כדורגלני א-שבאב (ריאד)
קטגוריה:כדורגלני נבחרת ערב הסעודית
קטגוריה:סעודים שנולדו ב-1992
צ'אמוי

צ'אמוי (בספרדית: Chamoy) הוא רוטב מקסיקני חריף העשוי מתבלינים שונים ופירות ונפוץ במדינות דרום-אמריקה.

הרוטב מורכב ממלח, סוכר, צ'ילי יבש, מיץ ליים, מנגו, משמש או שזיף, טעמו ייחודי ועשוי להשתנות בהתאם לסוג הפרי בו משתמשים.

נהוג לצרוך את הצ'אמוי כמטבל לירקות ופירות או לצד סוכריות מקסיקניות העשויות ממנגו, תמרהינדי ואבטיח.

<gallery>
קובץ:Chamoy flavored Mexican Candy.jpg|סוכריות בטעם צ'אמוי
קובץ:Manzana Cubierta de Chamoy.jpg|תפוח מצופה ברוטב הצ'אמוי
קובץ:Chamoy.jpg|בקבוק ביתי של רוטב הצ'אמוי
קובץ:Paleta de limón con chamoy.jpg|ארטיק לימון עם צ'אמוי
</gallery>

== קישורים חיצוניים ==
* 

== הערות שוליים ==

קטגוריה:המטבח המקסיקני
קטגוריה:אוכל רחוב
קטגוריה:רטבים
קטגוריה:המטבח המקסיקני: רטבים
מוחמד אל-עוויס

מוחמד אל-עוויס (בערבית: محمد العويس בתעתיק: מחמד אלעויס; נולד ב-10 באוקטובר 1991 בהופוף שבערב הסעודית) הוא כדורגלן סעודי המשחק בעמדת השוער בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
אל-עוויס גדל במחלקת הנוער של א-שבאב. הוא ערך 31 הופעות ליגה במדי הקבוצה הבוגרת של המועדון במסגרת ליגת העל הסעודית.

ב-18 ביולי 2017 חתם באל-אהלי מליגת העל הסעודית, במדיה ערך 92 הופעות ליגה.

ב-30 בינואר 2022 חתם אל-עוויס באל-הילאל מליגת העל הסעודית.

== קריירה בינלאומית ==
ב-28 בדצמבר 2013 ערך אל-עוויס את הופעת הבכורה שלו בנבחרת ערב הסעודית, בתיקו 0-0 נגד נבחרת פלסטין במסגרת אליפות מערב אסיה .

הוא היה חלק מסגל נבחרת ערב הסעודית במונדיאל 2018, בו ערך הופעה אחת, ובגביע אסיה 2019, בו ערך ארבע הופעות.

נכלל בסגל נבחרת ערב הסעודית לטורניר מונדיאל 2022.

== תארים ==
;אל-הילאל
* אליפות ערב הסעודית (1): 2021/2022

;א-שבאב
* גביע המלך הסעודי (1): 2014
* הסופר קאפ הסעודי (1): 2014

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:שוערי כדורגל סעודים
קטגוריה:כדורגלני א-שבאב (ריאד)
קטגוריה:כדורגלני אל-אהלי ג'דה
קטגוריה:כדורגלני אל-הילאל
קטגוריה:הופוף: כדורגלנים
קטגוריה:כדורגלני נבחרת ערב הסעודית
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:סעודים שנולדו ב-1991
נוואף אל-עאבד

נוואף שאכר עאבד אל-עאבד (בערבית: نواف شاكر عابد العابد בתעתיק: נואף שאכר עאבד אלעאבד; נולד ב-26 בינואר 1990 בריאד שבערב הסעודית) הוא כדורגלן סעודי המשחק בעמדת הקשר ההתקפי בקבוצת א-שבאב מליגת העל הסעודית ובנבחרת ערב הסעודית.

== קריירת מועדונים ==
אל-עאבד גדל במחלקת הנוער של אל-הילאל. הוא ערך 145 הופעות ליגה במדי המועדון במסגרת ליגת העל הסעודית, בהן הבקיע 25 שערים.

ב-25 באוקטובר 2020 חתם אל-עאבד בא-שבאב מליגת העל הסעודית. ב-1 בנובמבר ערך את הופעת הבכורה שלו במועדון, בניצחון 1–2 על א-נסר במסגרת המחזור השלישי בליגה לעונת . ב-27 בנובמבר הבקיע את שער הבכורה שלו בנבחרת, בניצחון 1–2 על דמכ במסגרת הליגה.

== קריירה בינלאומית ==
ב-11 באוגוסט 2010 ערך אל-עאבד את הופעת הבכורה שלו בנבחרת ערב הסעודית, בניצחון 0–1 על נבחרת טוגו במשחק ידידות. ב-19 בנובמבר 2014 הבקיע את שער הבכורה שלו בנבחרת, בניצחון 0–1 על נבחרת תימן במסגרת שלב הבתים של גביע המפרץ לאומות .

הוא היה חלק מסגל נבחרת ערב הסעודית בטורניר גביע אסיה 2011, בו ערך שתי הופעות, ובטורניר גביע אסיה 2015, בו ערך שלוש הופעות.

נכלל בסגל נבחרת ערב הסעודית לאחר השעייתו של פהד אל-מוואלד.

== תארים ==
;אל-הילאל
* אליפות ערב הסעודית (5): 2009/2010, 2010/2011, 2016/2017, 2017/2018, 2019/2020
* גביע המלך הסעודי (2): 2015, 2017
* הסופר קאפ הסעודי (2): 2015, 2018
* גביע יורש העצר הסעודי (6): 2008/2009, 2009/2010, 2010/2011, 2011/2012, 2012/2013, 2015/2016
* ליגת האלופות האסיאתית (1): 2019

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני אל-הילאל
קטגוריה:כדורגלני א-שבאב (ריאד)
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני מונדיאל 2022
קטגוריה:סעודים שנולדו ב-1990
ב.מ.וו M4

ב.מ.וו M4 (באנגלית: BMW M4) היא גרסת הביצועים הגבוהים של ב.מ.וו סדרה 4. גרסה זו מייצרת מכוניות קופה וקבריולה על ידי ב.מ.וו M , חטיבת הספורט המוטורי של ב.מ.וו, ומשווקת מאז 2014.

כחלק מהמספור המחודש שמפצל את דגמי הקופה והקבריולה מסדרה 3 לסדרה 4, כדי להבדיל עוד יותר את אלה מסדרה 3, ה-M4 החליפה את דגמי הב.מ.וו M3 במרכבי הקופה והקבריוליה.

ה-M4 כוללת שינויים משמעותיים ביחס לסדרה 4 הסטנדרטית וכוללת שדרוגים למנוע, למתלים, למערכת הפליטה, לבלמים ואמצעי הפחתת משקל כולל שימוש מוגבר בסיבי פחמן, כמו על גג המכונית<ref></ref>.

== רקע ==
סדרה 4 נחשפה לראשונה בתערוכת פרנקפורט שנערכה בספטמבר 2013<ref name=":0" />, כמתחרה לאאודי A5 ומרצדס CLS<ref name=":0"></ref>. בהתאם ה-M5 מתחרה באאודי S5,מרצדס C63 AMG ולקסוס RC-F. סדרת M4 משלבת בין מכונית קופה יוקרתית לבין מכונית הספורט בעלת ביצועים, מה שנקרא ספורט סדאן ().

== דור ראשון ==
הב.מ.וו M4 הוצעה לראשונה עם מנוע בנפח של 3.0 ליטר, צמד מגדשי טורבו, הספק מרבי של 431 כ"ס ומומנט מרבי של 56 קג"מ ב-1,850 סל"ד. כל אלו מעניקים לה את היכולת להאיץ מעמידה ל-100 קמ"ש תוך 4.1 שניות. הדגם הוצע עם תיבת השבעה הילוכים בעלת מצמד-כפול<ref></ref>.

== דור שני ==
הדור השני של ה-M4 מפיק 480 כ"ס ו-56.1 קג"מ במהדורתו הרגילה, 510 כ"ס ו-66.3 קג"מ בגרסת 'קומפטישן'. הרכב מוצע עם תיבת הילוכים ידנית או תיבת הילוכים אוטומטית בעלת 8 הילוכים. לשתיהן הנעה אחורית בעוד שלגרסה הידנית יש אפשרות גם להנעה כפולה. הדור השני של ה-M מאיץ מעמידה ל-100 קמ"ש תוך 3.9 שניות, או 3.5 שניות בגרסה עם ההנעה הכפולה. המהירות המרבית מוגבלת אלקטרונית של 250 קמ"ש.

== קישורים חיצוניים ==
* 

*
*

== הערות שוליים ==

קטגוריה:רכבי BMW
קטגוריה:מכוניות ספורט
קטגוריה:דגמי מכוניות שהושקו ב-2014
קטגוריה:מכוניות קופה
עלי אל-בולייהי

עלי האדי אל-בולייהי (בערבית: علي هادي البليهي בתעתיק: עלי האדי אלבליהי; נולד ב-21 בנובמבר 1989 בנג'ראן שבערב הסעודית) הוא כדורגלן סעודי המשחק בעמדת הבלם בקבוצת אל-הילאל מליגת העל הסעודית ובנבחרת ערב הסעודית.

== קריירת מועדונים ==
אל-בולייהי החל את הקריירה המקצוענית שלו באל-אמל ובא-נהדה מהליגות הנמוכות בערב הסעודית.

ב-23 ביולי 2015 חתם אל-בולייהי באל-פתח. הוא ערך 47 הופעות ליגה במדי המועדון, בהן הבקיע שער אחד.

ב-21 ביוני 2017 חתם אל-בולייהי על חוזה לשלוש עונות באל-הילאל מליגת העל הסעודית.

== קריירה בינלאומית ==
ב-15 במאי 2018 ערך אל-בולייהי את הופעת הבכורה שלו בנבחרת ערב הסעודית, בניצחון 2-0 על נבחרת יוון במשחק ידידות.

הוא היה חלק מסגל נבחרת ערב הסעודית במונדיאל 2018, בו ערך הופעה אחת, ובגביע אסיה 2019, בו ערך ארבע הופעות.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

== תארים ==
;אל-הילאל
* אליפות ערב הסעודית (4): 2017/2018, 2019/2020, 2020/2021, 2021/2022
* גביע המלך הסעודי (1): 2019/2020
* הסופר קאפ הסעודי (2): 2018, 2021
* ליגת האלופות האסיאתית (2): 2019, 2021

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:בלמי כדורגל סעודים
קטגוריה:נג'ראן: כדורגלנים
קטגוריה:כדורגלני אל-פתח
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:סעודים שנולדו ב-1989
יחסי האיטי–סין

יחסי האיטי–סין הם היחסים הדיפלומטיים בין הרפובליקה העממית של סין לרפובליקת האיטי.

== סקירה כללית ==
האיטי כוננה יחסים דיפלומטיים עם הרפובליקה של סין ב-1956. למרות זאת, בינואר 1997 ובפברואר 1998, סין והאיטי, בהתאמה, הקימו משרדים לפיתוח סחר בבירות זו על פי "ההסכם בין הרפובליקה העממית של סין לרפובליקה של האיטי על הקמת משרדי מסחר ומסחר זה בזה" שנחתם ב-1996. בסוף שנות ה-90, סינים היגרו להאיטי מגואנגדונג וממחוזות אחרים, והפעילו בעיקר מסעדות סיניות, חדרי כביסה וסופרמרקטים בפורט-או-פרינס, בירת האיטי. מאז אוקטובר 2004, סין שיגרה יותר מ-1,100 שוטרים לשמירת שלום למשימת הייצוב של האו"ם בהאיטי.

לאחר רעידת האדמה שפקדה את האיטי בינואר 2010, יאנג ג'יצ'י, אז שר החוץ של הרפובליקה העממית של סין, התקשר לשר החוץ של האיטי להביע את תנחומיו, ושלח צוותי הצלה ורפואה, וסיפק להאיטי 103 מיליון יואן במזומן. אספקה וסיוע רפואי.

בינואר 2015, מזכיר המדינה של האיטי לעבודות ציבוריות, תחבורה ותקשורת Sineas נסע לסין כדי להשתתף בפגישת השרים הראשונה של פורום סין-CELAC. לאחר שהוריקן מתיו פגע בהאיטי באוקטובר 2016, אגודת הצלב האדום של סין סיפקה גם סיוע חירום בסך 100,000 דולר לאגודת הצלב האדום של האיטי.

== יחסי סחר ==
בשנת 2019, היקף הסחר בין סין להאיטי הגיע ל-570 מיליון דולר, מתוכם שווי הייצוא של סין היה 560 מיליון דולר ושווי היבוא עמד על 4.492 מיליון דולר, גידול משנה לשנה של - 9.3%, - 8.9% ו-40.1% בהתאמה. סין מייצאת בעיקר מוצרים כימיים, מוצרי פלסטיק וגומי, מוצרי ביגוד, ציוד אודיו-ויזואלי אלקטרו-מכני וחלקי רכב ועוד, ובעיקר מייבאת גרוטאות ברזל ופלדה.

== קישורים חיצוניים ==

== הערות שוליים ==
יחסי אוזבקיסטן–מרוקו

יחסי אוזבקיסטן–מרוקו הם היחסים הדיפלומטיים בין אוזבקיסטן למרוקו.

== סקירה כללית ==
אוזבקיסטן כוננה יחסים דיפלומטיים עם מרוקו ב-11 באוקטובר 1993. ב-27 בספטמבר 2019, טשקנט אירחה את סבב ההתייעצויות הראשון בין סוכנויות החוץ של הרפובליקה של אוזבקיסטן וממלכת מרוקו. את המשלחות הובילו סגן שר החוץ של אוזבקיסטן דילשוד אחטוב ושר החוץ ושיתוף הפעולה הבינלאומי של מרוקו מוניה בוצ'טה. הצדדים בחנו את המעמד והסיכויים של יחסי אוזבקיסטן–מרוקו במתכונת דו-צדדית ובמסגרת האו"ם, הארגון לשיתוף פעולה אסלאמי וארגונים בינלאומיים אחרים. במפגש נדונו סוגיות של מיסוד נוסף של שיתוף הפעולה, לרבות הקמת ועדה בין-ממשלתית לשיתוף פעולה סחר וכלכלי, הגברת הסחר ההדדי, משיכת השקעות של חברות מרוקאיות מובילות ביישום פרויקטים מבטיחים באוזבקיסטן. הצדדים שקלו הצעות ליצירת שיתוף פעולה בין מוסדות מדעיים של אוזבקיסטן ומרוקו בתחום חקר המורשת האסלאמית. בפרט, אושר עניין הדדי בהשתתפות מומחים מרוקאים בפעילויות של מרכז המחקר הבינלאומי אימאם אל-בוכרי בסמרקנד והמרכז לציוויליזציה אסלאמית בטשקנט. בעקבות השיחות נחתמו פרוטוקול להתייעצויות ושיתוף פעולה בין סוכנויות החוץ של שתי המדינות ומזכר הבנות בין האוניברסיטה לכלכלה ודיפלומטיה העולמית והאקדמיה המרוקאית ללימודים דיפלומטיים.

== נציגויות דיפלומטיות ==
* אוזבקיסטן מיוצגת במרוקו באמצעות שגרירות הפועלת בריאד, ערב הסעודית.
* מרוקו אינה מיוצגת באוזבקיסטן לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
ווייסלאב מרינקוביץ'

ווייסלאב מרינקוביץ (בסרבו-קרואטית: Vojislav Marinković, בסרבית קירילית: Војислав Маринковић; 13 במאי 1876, בלגרד, נסיכות סרביה – 16 בספטמבר 1935, בלגרד, ממלכת יוגוסלביה) היה פוליטיקאי יוגוסלבי יהודי אשר כיהן כשר הכלכלה, שר הפנים, שר חוץ בשתי כהונות, ולתקופה קצרה כראש ממשלת ממלכת יוגוסלביה.

==קורות חיים==
ווייסלאב מרינקוביץ' נולד בבלגרד לדימיטריה מרינקוביץ' (1835–1911), שהיה פוליטיקאי ועורך דין, ולווליקה לבית קליין, בת הקהילה היהודית שבעיר. אחיו פאבלה מרינקוביץ' (1866–1925) היה פוליטיקאי ודיפלומט אשר כיהן כשר החינוך והדתות של ממלכת סרביה ובהמשך גם ממלכת הסרבים, הקרואטים והסלובנים וכשגריר ממלכת סרביה בממלכת רומניה.

ווייסלאב מרינקוביץ' רכש השכלה תיכונית וכן רכש תואר במשפטים באוניברסיטת בלגרד. בהמשך, רכש דוקטורט במדע המדינה בהתמחות בכלכלה פוליטית בסורבון. ב-1906 כיהן כסגן יושב ראש הפרלמנט של ממלכת סרביה, ובהמשך כיהן כשר הכלכלה של הממלכה. במהלך מלחמת העולם הראשונה, לאחר כיבוש סרביה על ידי מעצמות המרכז, המשיך בכהונתו במסגרת הממשלה הגולה. ב-1919 השתתף כנציג רשמי של סרביה בוועידת השלום בפריז. לאחר כינון ממלכת הסרבים, הקרואטים והסלובנים כיהן במספר כהונות שר, ובכללן שר החוץ בממשלותיהם של ליובומיר דווידוביץ', וולימיר ווקיצ'ביץ' ואנטון קורושץ.

בינואר 1929, לאחר שהמלך אלכסנדר הראשון פיזר את הפרלמנט והחיל דיקטטורה בממלכה, צורף מרינקוביץ' לממשלתו של הגנרל פטר ז'יבקוביץ'. באפריל 1932 החליף את ז'יבקוביץ' כראש הממשלה ומיתן מאוד את צעדי הדיכוי הפוליטי של קודמו. ביולי התפטר מרינקוביץ' בלחצו של המלך אלכסנדר בשל הקו הליברלי שהוביל. במקומו מונה שר הפנים מילאן סרשקיץ' לראש הממשלה. סרשקיץ', שדגל בקו נוקשה, נאלץ להתפטר אף הוא לאחר תקופה קצרה. התפקיד הוצע שוב למרינקוביץ', והלה העמיד מספר תנאים לקבלתו, שנדחו על הסף על ידי המלך אלכסנדר הראשון. ב-1934, לאחר שנרצח המלך אלכסנדר הראשון ופאבלה, נסיך יוגוסלביה מונה לעוצר המלוכה, הצטרף מרינקוביץ' לממשלתו של ניקולה אוזונוביץ' כשר בלי תיק.

מרינקוביץ' היה נשוי לציירת אנה לוזאניץ' (1973–1881), והזוג היה חשוך ילדים. הוא נפטר בבלגרד ונקבר בבית הקברות החדש בבלגרד.

==קישורים חיצוניים==

* [https://web.archive.org/web/20140512232219/http://savezscg.org/12_zanimljivosti/razno/Knjiga_ZJS.pdf יהודים נודעים בסרביה], באתר savezscg.org, עמודים 148–149 
* 

==הערות שוליים==

קטגוריה:פוליטיקאים יהודים יוגוסלבים
קטגוריה:יהודים חברי פרלמנטים
קטגוריה:שרי ממשלות יוגוסלביה
קטגוריה:ראשי ממשלה יהודים
קטגוריה:אבירי מסדר העיט הלבן
קטגוריה:קצינים בלגיון הכבוד
קטגוריה:ילידי 1876
קטגוריה:נפטרים ב-1935
יחסי אוזבקיסטן – ניו זילנד

יחסי אוזבקיסטן–ניו זילנד הם היחסים הדיפלומטיים בין אוזבקיסטן לניו זילנד.

== סקירה כללית ==
אוזבקיסטן כוננה יחסים דיפלומטיים עם ניו זילנד ב-11 במרץ 1992. ב-25 ביוני 2018, השגריר של ניו זילנד באוזבקיסטן איאן אלכסנדר קיים פגישה עם משרד החוץ של הרפובליקה של אוזבקיסטן. תשומת הלב העיקרית ניתנה לנושאים העכשוויים של סדר היום של אוזבקיסטן–ניו זילנד והסיכויים להתרחבותם. הצדדים ציינו פוטנציאל בלתי מנוצל משמעותי לפיתוח יחסים בילטרליים כמעט בכל תחומי שיתוף הפעולה. כפי שהודגש, שני הצדדים מעוניינים באותה מידה ורואים את הסיכויים האמיתיים, למרות המרחק הגאוגרפי של המדינות, בבניית קשרי מסחר, כלכלה, השקעות, תרבות והומניטריות, לרבות בתחום החקלאות, חשמל חלופי, תיירות, מדע וחינוך, הכוללים שיטות עבודה מומלצות של ניו זילנד. בפגישה נבחנו הצעות ליצירת מסגרת נורמטיבית-משפטית אמינה לשיתוף פעולה, בפרט בנושא הכנה וחתימת הסכמים בנושא שיתוף פעולה מסחרי-כלכלי ומדעי-טכני, הגנה הדדית וקידום השקעות, הימנעות מכפל מס ועוד. הצדדים החליפו דעות בנושאים בינלאומיים ואזוריים.

== נציגויות דיפלומטיות ==
* אוזבקיסטן אינה מיוצגת בניו זילנד לא בדרג השגרירות ולא בדרג הקונסוליה.
* ניו זילנד מיוצגת באוזבקיסטן באמצעות שגרירותה במוסקבה, רוסיה.

== קישורים חיצוניים ==

== הערות שוליים ==
גררו נגרו

גררו נגרו (בספרדית: Guerrero Negro) היא עיירה הממוקמת במדינת באחה קליפורניה הדרומית במקסיקו. אוכלוסייתה מנתה 13,596 תושבים נכון לשנת 2020.

== היסטוריה ==
גררו נגרו נוסדה בשנת 1957 כאשר דניאל לודוויג בנה שם מפעל מלח כדי לספק את הביקוש למלח במערב ארצות הברית. מכרה המלח הוקם סביב לגונת החוף כדי לנצל את המליחות החזקה של המים בה. החברה של לודוויג הפכה בסופו של דבר למכרה המלח הגדול בעולם, עם ייצור של שבעה מיליון טון מלח בשנה, המיוצא למרכזים העיקריים של הצריכה באגן האוקיינוס השקט, במיוחד ביפן, קוריאה, ארצות הברית, קנדה, טייוואן וניו זילנד.

ב־1973 הוא מכר את חברת המלח לממשלת מקסיקו (51%) ולתאגיד מיצובישי (49%). החברה מתאפיינת לא רק בצמיחתה ובתשואה שלה, אלא גם בהתקדמות שהגיעה ליותר מאלף עובדים, קהילתם וסביבתה האקולוגית: מפעלי המלח, הממוקמים באתר בעל יופי יוצא דופן, בתוך שמורה ביוספרית, היווה גורם מכריע בפיתוח האזור. הצלחתה הכלכלית תרמה לשימור הסביבה, כאשר בכל חורף מתאספים באזור לווייתנים ושוהים בה מינים רבים של ציפורים. כמו כן, עוצרות בה ציפורים נודדות שמגיעות בעיקר מארצות הברית ומאירופה.

העיירה נקראה על שמה של ספינת ציד אמריקאית בשם "הלוחם השחור" מהעיירה דוקסברי במדינת מסצ'וסטס. הספינה הזו נטרפה ב־20 בדצמבר 1858. מאוחר יותר שונה שם המפרץ בו שוכנת גררו נגרו על שמה של הספינה.<ref name="Whaling"></ref> בניגוד לכמה מקורות, עיירה זו לא נקראה על שם מנהיג המרד והנשיא המוקדם של מקסיקו העצמאית, ויסנטה גררו , הגיבור הלאומי שהיה ממוצא מסטיזסי ואפריקאי, ולפעמים נקרא אל גררו נגרו (El Guerrero Negro).<ref name="saltworks"></ref> עיירה הממוקמת כ־400 קילומטרים צפונה מגררו נגרות במדינת באחה קליפורניה, נקראה על שמו.

אזור העיירה נתגלה כבית גידול ללוויתן אפור. היא הפכה לשטח ציד מובחר עבור ציידי לווייתנים אמריקאים ואירופים. מאז המאה ה־20 התפתחה סביב הלווייתנים בלגונה פעילות צפייה בלווייתנים. בשל ההיכרות עם בני האדם, הלווייתנים המגיעים ללגונה זו ידועים במיוחד בנכונותם להתקרב לסירות התצפית על הלווייתנים. לפעמים הלווייתנים (במיוחד אלו שנולדו במקום) מרשים לעצמם להתקרב אל המשקיפים עד כדי מגע.

== גאוגרפיה ==
בקרבת העיירה ממוקמת השמורה הביוספרית אל ויסקאינו, המאופיינת במגוון אקולוגי ייחודי. חלקה מוכרז כאתר מורשת עולמית. היא ממוקמת בצפון מדינת באחה קליפורניה הדרומית, כשלושה קילומטרים מהגבול עם באחה קליפורניה, בחצי האי באחה קליפורניה. במערבה נמצאת לגונת חוף ולה מוצא אל האוקיינוס השקט. היא ממוקמת כ־560 קילומטרים מצפון־מזרח ללה פאס, בירת באחה קליפורניה הדרומית.

== אקלים ==
האקלים בגררו נגרו הוא אקלים צחיח חם (BWh על פי שיטת קפן). הטמפרטורות גבוהות מאוד ביום (בעיקר בחודשי הקיץ – יולי–אוקטובר) ונמוכות מאוד בלילה (בעיקר בחודשי החורף – דצמבר–מרץ). כמות המשקעים השנתית הממוצעת עומדת על כ־80 מילימטרים, אשר יורדים בעיקר בחורף.

== דמוגרפיה ==
נכון לשנת 2020, אוכלוסיית העיירה עומדת על 13,596 תושבים, בעוד שבמפקד האוכלוסייה לשנת 2015 היא עמדה על 14,316 תושבים.<ref name="SEDESOL"></ref>

{| class="wikitable"
|+
!שנה
!אוכלוסייה
|-
|1995
|10,220
|-
|2010
|13,054
|-
|2015
|14,316
|-
|2020
|13,596
|}

== תחבורה ==
העיירה שוכנת ליד הכביש המקסיקני־פדרלי מספר 1 החוצה את כל חצי האי באחה קליפורניה לאורכו. כחמישה קילומטרים צפונית לעיירה, בתחומי המדינה המקסיקנית באחה קליפורניה, ממקום שדה תעופה אזורי.

== ראו גם ==
* השמורה הביוספרית אל ויסקאינו

==קישורים חיצוניים==

* 
*

== הערות שוליים ==

קטגוריה:מקסיקו: ערים
קטגוריה:מקסיקו: ערי חוף
קטגוריה:יישובים שהוקמו ב-1957